Insectarium
Insectarium est hortus zoologicus insectorum, vel museum, vel exhibitio insectorum, vivorum vel mortuorum. Insectaria varia insecta et arthropoda similia saepe exhibent, sicut araneae, coleoptera, blattodea, formicae, apes, diplopoda, chilopoda, gryllidae, caelifera, phasmatodea, scorpiones, et mantidae. Exhibitiones doctrinam insectorum, generum insectorum, eorumque habitationum, cur magni sunt, atque opus entomologorum, arachnologorum, et aliorum scientiae peritorum qui arthropodis terrestribus animalibusque similibus student tractare possunt.

Prospectus
Nonnulla insectaria exhibitiones insectorum affictorum et exhibitiones de insectis comprehendere possunt. Hortus papilionum est genus insectarii quod rhopalocera et heterocera viva exhibet. Praeterea horti lepidopterorum tempestivi in multis hortis zoologicis, hortis botanicis, mediis naturae, museis historiae naturalis, et museis scientiae exhibentur.

Insectaria notabilia
Inter insectaria publica et hortos zoologicos insectorum sunt:
Esapolis, magnum insectarium Provinciae Paduanae, Paduae Italiae
Fundus Papilionum Stratfordiensis, Stratfordiae super Avonam Angliae
Hortus Papilionum et Insectarium, Bancoci Thailandiae
Insectarium Audubonianum, Novae Aureliae Ludovicianae
Insectarium Bayeranum CropScience, Dunelmi Carolinae Septentrionalis
Hortus Zoologicus Detroitensis, pinacotheca interpretativa animalium ferorum (aviarium et hortus zoologicus papilionum), Detroiti Michiganiae
Hortus Zoologicus Franciscopolis (InsectZoo), Franciscopoli Californiae
Hortus Zoologicus Henrici Doorly et Tentorium Papilionum et Insectorum, Omahae Nebrascae
Insectarium, Philadelphiae Pennsylvaniae
Insectarium, Palangae Lithuaniae
Insectarium Montis Regii, Montis Regii Canadae
Insectarium Monsanto in Horto Zoologico Sancti Ludovici, Sancti Ludovici Missuriae
Insectarium Reunionis, Reunio
Insectarium Terrae Novae, Reidville Terrae Novae
Insectarium Victorianum, Victoriae Australiae
Mundus Insectorum Gunmanus, Kiryū Gunmae Iaponiae
Museum Historiae Naturalis Comitatus Angelopolis (Centrum Inventionis et Vivarium Insectorum Radulphi M. Parsons) Angelopoli Californiae
Insectarium in Museo Historiae Naturalis Nationali O. Orkin, Vasingtoniae Districtus Columbiae
Museum Scientiae Naturalis Houstonianum et Aedes Entomologiae Brownianae Hustoniae Texiae

Nexus externi